பஞ்சாயத்து ராஜ் அமைச்சகம்
தேசிய கிராம சுயாட்சி இயக்கத்தின் கீழ் தமிழ்நாட்டிற்கு வழங்கப்பட்டுள்ள நிதி குறித்த விவரம்
நாடாளுமன்றத்தின் மக்களவையில் கேள்விகளுக்கு பதிலளித்த பஞ்சாயத்து ராஜ் இணை அமைச்சர் திரு கபில் மோரேஷ்வர் பட்டீல் கீழ்காணும் தகவல்களை அளித்தார்.
தேசிய கிராம சுயாட்சி இயக்கத்தின் கீழ் 2020-21-ம் ஆண்டு மாநிலங்கள் மற்றும் யூனியன் பிரதேசங்களுக்கு ரூ 491.33 கோடி வழங்கப்பட்டுள்ளது. தமிழ்நாட்டிற்கு ரூ 56.875 கோடி வழங்கப்பட்டுள்ளது.
கிராம சபைகளுக்கு புத்தாக்கம் அளிப்பதற்காக மாநிலங்கள்/யூனியன் பிரதேசங்களுடன் பஞ்சாயத்து ராஜ் அமைச்சகம் தீவிர ஆலோசனைகளை மேற்கொண்டுள்ளது. "கிராம சபைகளை துடிப்புடன் வைத்தல்" என்ற தலைப்பிலான விவாதக் கட்டுரை அனைத்து மாநிலங்கள்/யூனியன் பிரதேசங்களுக்கும் விநியோகிக்கப்பட்டது, அதைத் தொடர்ந்து மாநிலங்கள்/யூனியன் பிரதேசங்களுடன் காணொலி சந்திப்புகள் மூலம் பல ஆலோசனைகள் நடத்தப்பட்டன.
பதினைந்தாவது நிதி ஆணையத்தின் கீழ் மாவட்ட பஞ்சாயத்துகள் உள்ளிட்ட பஞ்சாயத்துகளின் மூன்று அடுக்குகளுக்கும் நிதி பகிர்ந்தளிப்பதற்கு மாவட்ட பஞ்சாயத்து வளர்ச்சி திட்டங்களை வகுப்பது கட்டாயமாகும். இந்த சூழலில், 2020-21 நிதியாண்டுக்கான தொகுதி மற்றும் மாவட்ட மேம்பாட்டுத் திட்டங்களைத் தயாரிப்பதில் மாநிலங்களுக்கு உதவுவதற்கான செயல்முறையை பஞ்சாயத்து ராஜ் அமைச்சகம் உருவாக்கியுள்ளது.
கிராம பஞ்சாயத்து அளவில் மேற்கொள்ளப்படும் நடவடிக்கைகளின் முன்னேற்றத்தை கண்காணிக்க மாநிலங்களுக்கு உதவுவதற்காக, இ-கிராம் ஸ்வராஜ்  என்ற ஒரு ஒருங்கிணைந்த தளத்தை அமைச்சகம் தொடங்கியுள்ளது.
வை-ஃபை அல்லது ஃபைபர் டு தி ஹோம் தொழில்நுட்பம் மூலம் நாட்டிலுள்ள கிராம பஞ்சாயத்துகளுக்கு பிராட்பேண்ட் இணைப்பை வழங்க டிஜிட்டல் இந்தியா திட்டத்தின் கீழ், பாரத்நெட் திட்டம் செயல்படுத்தப்படுகிறது. நவம்பர் 1 .2021 நிலவரப்படி, சத்தீஸ்கரில் உள்ள 8,386 கிராம பஞ்சாயத்துகள் உட்பட, நாட்டில் மொத்தம் 1,66,088 கிராம பஞ்சாயத்துகள் இணைய சேவை பெறுவதற்கு தயாராக உள்ளன.
பாரத்நெட் திட்டத்தின் கீழ் அனைத்து கிராம பஞ்சாயத்துகளுக்கும் பிராட்பேண்ட் இணைப்பு வழங்கப்பட உள்ளது. மேலும், திட்டத்தை முடிப்பதற்கான இலக்கு தேதி ஆகஸ்ட் 2023 ஆகும்.
டிஜிட்டல் இந்தியா திட்டத்தின் கீழ், பஞ்சாயத்துகளின் செயல்பாடுகளை மறுசீரமைக்கவும், அவற்றை மிகவும் வெளிப்படையாகவும், பொறுப்பாகவும், திறம்படச் செய்யவும், மின்-பஞ்சாயத்து பணி முறை திட்டத்தை அமைச்சகம் செயல்படுத்தி வருகிறது.
இ-கிராம் ஸ்வராஜ் என்ற எளிமைப்படுத்தப்பட்ட பணி அடிப்படையிலான கணக்கியல் செயலியை அமைச்சகம் அறிமுகப்படுத்தியுள்ளது. 2,58,694 பஞ்சாயத்து ராஜ் அமைப்புகள் 2021-22 நிதியாண்டுக்கான பஞ்சாயத்து மேம்பாட்டுத் திட்டங்களைத் தயாரித்துள்ளன, மேலும் 2,75,252 பஞ்சாயத்து ராஜ் அமைப்புகள் இ-கிராம் ஸ்வராஜை ஏற்றுக்கொண்டுள்ளன. மேலும், 2,53,523 பஞ்சாயத்து ராஜ் அமைப்புகள் ஆன்லைன் பரிவர்த்தனைகளை மேற்கொள்வதற்காக இ-கிராம் ஸ்வராஜ்-பிஎஃப்எம்எஸ் அமைப்பில் இடம்பெற்றுள்ளன.
இந்திய அரசியலமைப்புச் சட்டத்தின் ஏழாவது அட்டவணையின் படி ‘நிலம்’ என்பது மாநிலப் பட்டியலில் உள்ளது. மேலும், பஞ்சாயத்துகள்  சட்டம், 1996-ன் விதிகளின் பிரிவு, பட்டியலில் உள்ள பகுதிகளில் நிலத்தை கையகப்படுத்துவதற்கு முன் கிராம சபை அல்லது பஞ்சாயத்துக்களைக் கலந்தாலோசிக்க வேண்டும். .
இப்பகுதிகளில் திட்டங்களுக்கான திட்டமிடல் மற்றும் செயல்படுத்தல் மாநில அளவில் ஒருங்கிணைக்கப்பட வேண்டும் என்றும் விதிகள் கூறுகின்றன. மேலும், அட்டவணைப்படுத்தப்பட்ட பகுதிகளில் உள்ள பஞ்சாயத்துகள் தொடர்பான விதிகளின் விரிவாக்கம் தொடர்பான அனைத்து சட்டங்களையும் உருவாக்க மாநில சட்டமன்றங்களுக்கு அதிகாரம் வழங்கப்பட்டுள்ளது. எனவே, இந்த பொருள் மாநில அரசுகளின் வரம்பில் இருப்பதால், இதன் விவரங்கள் மத்திய அளவில் பராமரிக்கப்படவில்லை.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1776467
https://pib.gov.in/PressReleasePage.aspx?PRID=1776469
https://pib.gov.in/PressReleasePage.aspx?PRID=1776468
https://pib.gov.in/PressReleasePage.aspx?PRID=1776466
https://pib.gov.in/PressReleasePage.aspx?PRID=1776465
https://pib.gov.in/PressReleasePage.aspx?PRID=1776463